جماعت اسلامي منشور: پوځ او اولس کې به جهادي جذبه ژوندۍ کوي
د خیبر پښتونخوا په سیاسي چارو پوه قریش خټک ډیوه ریډیو ته وايي د جماعت تازه منشور د سیاسي نعرو نه علاوه نور هیڅ هم نه دي. ځکه چې یو اړخ ته پاکستان په اقتصادي او معاشي توګه د نړۍ کمزوری هیواد دی خو بل خوا د نړۍ لوي پوځ لري او په داسې حالاتو کې پوځیانو ته ویړیا کورونه ورکول او دغه شان نورې نعرې عملي کول د اولس په ګټه نه ښکاري. ښاغلې قریش خټک زیاتوي
واشنګټن ډي سي — احسان محمد خان / شعیب ذاده د پاکستان د نورو سیاسي ګوندونو په شان مذهبي سیاسي ګوند جماعت اسلامي هم خپل منشور اعلان کړیدی. دغه اعلان شوی منشور وايي پاکستان به یو اسلامي فلاحي ریاست جوړوي. او ددغې ورستو بیا لیکي چې ځوانانو ته به پوځي تربیت، د پاکستان په پوځ کې جهادي جذبه سوا کول، د پوځیانو لپاره د نوکریو ورستو حکومتي کورونه ورکول، او د مذهب په بنیاد د نړۍ سره اړیکې ساتل شامل دي. د جماعت اسلامي یو مشر پروفیسر ابراهیم د خپل ګوند انتخابي منشور په اړه ډیوه ریډیو ته وايي: ”ځوانانو ته به لازمي پوځي تربیت ورکوي چې د ضرورت په وخت تری کار واخستې شي، د جهاد جذبه به نوره هم سوا کوؤ او پوځ به د ترقیاتي کارونو لپاره استعمالوؤ، افغانستان به زمونږ د خارجه پالیسۍ مهمه برخه وي د امریکې د مفاداتو نه به آزاده او د پاکستان او افغانستان په ګټو کې به دغه خارجه پالیسي جوړوي“ که څه هم د جماعت اسلامي مرکز په پنجاب کې دی خو زیات تره پلویان يي په خیبر پښتونخواکې دي او هم د پښتنو په سیمو کې یې سیاسي زور د نورو برخو نه سوا دی. په روانو حالاتو کې د خیبر پښتونخوا لويي ستونزې بد امني او ترهګري ده. خو ډله پدغې اړه دریز لري چې دا د پخواني صدر او پوځي جنرال پرویز مشرف د غلطو پالیسو نتیجه ده. خو په خیبر پښتونخوا کې یې د امن راوستو په اړه هیڅ هم نه دی ویلي. د خیبر پښتونخوا په سیاسي چارو پوه قریش خټک ډیوه ریډیو ته وايي د جماعت تازه منشور د سیاسي نعرو نه علاوه نور هیڅ هم نه دي. ځکه چې یو اړخ ته پاکستان په اقتصادي او معاشي توګه د نړۍ کمزوری هیواد دی خو بل خوا د نړۍ لوي پوځ لري او په داسې حالاتو کې پوځیانو ته ویړیا کورونه ورکول او دغه شان نورې نعرې عملي کول د اولس په ګټه نه ښکاري. ښاغلې قریش خټک زیاتوي : ” د یو هیواد په خارجه پالیسۍ کې ډیرې خبرې راځي خو جماعت اسلامي پدغو مهمو خبرو څه نه دي ویلي. نه خو یي د هندوستان سره د اړیکو څه ذکر کړی او نه يي د افغانستان سره د تعلقاتو په اړه څه ښکاره دریز ورکړی. ځکه چې نن صبا ټوله نړۍ پاکستان او افغانستان په یو ځاېي حسابوي. ځکه چې په دی دواړه هیوادونو کې ترهګری ډلی دي. ولي جماعت اسلامي دا نه ده ښکاره کړی چې د تیر وخت په شان د تندلارو ډلو او القاعده سره تړلو ګوندونو سره به د پخوا په شان اړیکې ساتي او که نه؟ “ جماعت اسلامي په تیر وخت کې د افغانستان په جګړه کې پخپله هم برخه اخستي ده او عسکري تنظیمونه يي هم جوړ کړی. که یو خوا جماعت اسلامي د خپلو ګاونډي هیوادونو سره د اړیکو څه ذکر نه دی کړی نوبلې خوا د کشمیر، فلسطین او اعراق مسلې خپله لومړۍ ترجیح ګنړي. د څیړنکار قریش خټک په وینا دغه خبرې د حقیقي مسلو نه سترګې پټول دي: ” جماعت اسلامي تل د خلکو توجه پدی خبرو اړوي چې په نړۍ کې د مسلمانانو سره ظلم کیږي، د چیچنیا مسلمانانو امداد به کوؤ، فلسطین به آزادوو او کشمیر به د هند نه آزادوو. دوي د امت په نعره د خلکو نه د هغوي خپلې مسلې هیروي“ جماعت اسلامي د کال 2002م د عمومي ټاکنو وروستو په خیبر پښتونخوا کې د هغې وخت متحده مجلس عمل د سوري لاندی حکومت جوړ کړې وو. د دغه ټاکنو وړاندی جماعت اسلامي د وزیر اعلی او ګورنر مانړۍ نه ده تعلیمي ادارو جوړولو لوظونه هم کړي وو. خو وروستو يې دغسې هیڅ هم نه وو عملي کړي. د پاکستان سياسي څیړنکاران وايي د 2013م عامو انتخابونو لپاره د جماعت اسلامي منشور د نورو سیاسي ګوندونو په شان هغه لوظونه دي چې عملي کول يې امکان نه لري. خو د انتخابي غونډو په محال د جماعت اسلامي مشران يې د خپلو تقریرونو برخه ضرور جوړولی شي.